**VERESEGYHÁZ ÉS KÖRNYÉKE**

**SZENNYVÍZKÖZMŰ TÁRSULÁS**

**SZÖVEGES KIEGÉSZÍTÉS**

**2011. ÉVI BESZÁMOLÓHOZ**

**Veresegyház és Környéke Szennyvízközmű Társulás**

***Kiegészítő melléklet a 2011.évi beszámolóhoz***

A 2011. évre tervezett bevételi és kiadási költségvetési eredeti előirányzatokat a teljesítési számok figyelembevételével módosítottuk. Az előirányzat módosítások a Társulási Tanács által jóváhagyásra kerültek.

A 2011. évi teljesítési adatok a következőképpen alakultak a mellékelt táblázatok adatai alapján.

**Bevételek:**

1. A működési bevételek között a Társulás működési bevételei és a működési kiadások áfa visszatérülései szerepelnek 904 eFt értékben.
2. A támogatási értékű felhalmozási bevételeink az 1.964.292 eFt-tal szemben csak 1.072.216 eFt-ra teljesültek, főként a szennyvíztisztító építésének későbbi időpontban történt elkezdése miatt (oka a közbeszerzési eljárás elhúzódása).
3. A felhalmozási célú támogatás a DMRV-től átvett fejlesztési díjhányad részt jelenti, ami a teljesítés alapján 64. 521 eFt –ra emelkedett a tervezett 50.000 eFt-tal szemben.
4. Felhasználásra került az előző évi pénzmaradványból 38.022 eFt, jórészt a projekt által elfogadott, de nem támogatott feladatok finanszírozására, valamint az önerő biztosítására.
5. A további önerő biztosítása az OTP-től felvett, Önkormányzati Infrastruktúra Fejlesztési Hitelből történt, ami a tervezett 424.049 eFt-tal szemben 304.936 eFt ebben az évben.
6. A főösszegből látható, hogy a tervezett 2.975.374 eFt-tal szemben bevételünk 1.421.279 e Ft-ra teljesült, mivel a beruházás elkezdése csúszott a támogatást nem tudtuk lehívni a tervezett összegben.

**Kiadások:**

1. Működési kiadásaink a személyi juttatásokból és egyéb, a működéshez szükséges dologi kiadásokból álltak össze.
2. A személyi kiadások alulteljesítése abból adódott, hogy az év elején engedélyezett adminisztratív létszámot csak június. 1-től töltöttük be (4.080 eFt helyett 3.295 eFt).
3. A dologi kiadások tartalmazzák a működéshez szükséges anyag, szolgáltatás kiadásait. A betervezett kamatkiadások − mivel a hitelt nem vettük fel teljes összegében – elmaradtak a tervezettől, ezért lett alacsonyabb a dologi kiadások értéke (46.940 eFt – 5.106 eFt).
4. A felhalmozási kiadások összege (1.384.834 eFt) a hálózatépítés, és kisebb részben a szennyvíztisztító építési munkák számláinak kiegyenlítéséből adódik.
5. Pénzforgalom nélküli kiadásként az Önkormányzatoknak visszautalt áfa összege került beállításra.
6. Az előzőek szerint az összes kiadás 1.402.011 eFt.

**Költségvetési mérleg:**

A bevételek és kiadások közötti 21.214 eFt a rendelkezésre álló bankszámla és pénztár egyenlege.

2011. év végére a kivitelezési munkák a hálózat építés tekintetében mintegy 81%-os, a szennyvíztisztító tekintetében mintegy 50%-os készültségi fokot mutattak.

Az eddig benyújtott 13 kifizetési kérelmünkből mindegyik jóváhagyásra illetve kifizetésre került biztosítva ezzel a beruházó vállalkozók biztonságos finanszírozását.

Mellékletek:

1. Költségvetési mérleg
2. 2011. évi bevételek szakfeladatonként.
3. 2011. évi kiadások szakfeladatonként.
4. Európai Uniós támogatásból megvalósuló beruházási adatok

Veresegyház, 2012. április 5.

…………………………………………………………

**Feicht Ferencné**

Gazdasági vezető